CELEX: 32018L1027
Language: hr
Date: 2018-07-19 00:00:00
Title: Provedbena direktiva Komisije (EU) 2018/1027 оd 19. srpnja 2018. o izmjeni Direktive Vijeća 66/402/EEZ u pogledu izolacijskih udaljenosti za Sorghum spp. (Tekst značajan za EGP.)

20.7.2018   
               
               
                  HR
               
               
                  Službeni list Europske unije
               
               
                  L 184/4
               
            PROVEDBENA DIREKTIVA KOMISIJE (EU) 2018/1027
      оd 19. srpnja 2018.
      o izmjeni Direktive Vijeća 66/402/EEZ u pogledu izolacijskih udaljenosti za Sorghum spp.
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Direktivu Vijeća 66/402/EEZ od 14. lipnja 1966. o stavljanju na tržište sjemena žitarica (1), a posebno njezin članak 21.a,
      budući da:
      
                  (1)
               
               
                  Uvjeti proizvodnje sjemena predviđeni Direktivom 66/402/EEZ temelje se na međunarodnim standardima koji su utvrđeni shemama sjemenskog materijala Organizacije za gospodarsku suradnju i razvoj (OECD).
               
            
                  (2)
               
               
                  Na OECD-ovom godišnjem sastanku o shemama sjemenskog materijala održanom 2017. standard za izolacijske udaljenosti za uzgoj Sorghum spp. posebno je izmijenjen kako bi se u obzir uzela područja na kojima prisutnost S. halepense ili S. sudanense predstavlja poseban problem unakrsnog oprašivanja.
               
            
                  (3)
               
               
                  Direktivu 66/402/EEZ trebalo bi stoga na odgovarajući način izmijeniti.
               
            
                  (4)
               
               
                  Mjere predviđene ovom Direktivom u skladu su s mišljenjem Stalnog odbora za bilje, životinje, hranu i hranu za životinje,
               
            DONIJELA JE OVU DIREKTIVU:
      Članak 1.
      Izmjene Direktive 66/402/EEZ
      Prilog I. Direktivi 66/402/EEZ izmijenjen je u skladu s Prilogom ovoj Direktivi.
      Članak 2.
      Prenošenje
      1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 31. prosinca 2018. One Komisiji odmah dostavljaju tekst tih odredaba.
      One te odredbe počinju primjenjivati od 1. siječnja 2019.
      Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.
      2.   Države članice Komisiji odmah dostavljaju tekst glavnih odredaba nacionalnog prava koje donesu u području na koje se odnosi ova Direktiva.
      Članak 3.
      Stupanje na snagu
      Ova Direktiva stupa na snagu dvadesetog dana od dana objave u Službenom listu Europske unije.
      Članak 4.
      Adresati
      Ova je Direktiva upućena državama članicama.
      
         Sastavljeno u Bruxellesu 19. srpnja 2018.
         
            
               Za Komisiju
            
            
               Predsjednik
            
            Jean-Claude JUNCKER
         
      
      
         (1)  SL 125, 11.7.1966., str. 2309/66
      
      
         PRILOG
         Točka 2. Priloga I. Direktivi 66/402/EEZ zamjenjuje se sljedećim:
         
            
                        „2.
                     
                     
                        Usjev mora biti u skladu sa sljedećim standardima u pogledu udaljenosti od susjednih izvora peludi koja može rezultirati nepoželjnim stranim oprašivanjem:
                        
                                    Usjev
                                 
                                 
                                    Najmanja udaljenost
                                 
                              
                                    
                                       Phalaris canariensis, Secale cereale osim hibrida:
                                 
                                 
                                     
                                 
                              
                                    
                                                —
                                             
                                             
                                                za proizvodnju osnovnog sjemena
                                             
                                          
                                 
                                    300 m
                                 
                              
                                    
                                                —
                                             
                                             
                                                za proizvodnju certificiranog sjemena
                                             
                                          
                                 
                                    250 m
                                 
                              
                                    
                                       Sorghum spp.
                                 
                                 
                                     
                                 
                              
                                    
                                                —
                                             
                                             
                                                za proizvodnju osnovnog sjemena (*1)
                                                
                                             
                                          
                                 
                                    400 m
                                 
                              
                                    
                                                —
                                             
                                             
                                                za proizvodnju certificiranog sjemena (*1)
                                                
                                             
                                          
                                 
                                    200 m
                                 
                              
                                     
                                 
                                 
                                     
                                 
                              
                                    
                                       xTriticosecale, samooplodne sorte
                                 
                                 
                                     
                                 
                              
                                    
                                                —
                                             
                                             
                                                za proizvodnju osnovnog sjemena
                                             
                                          
                                 
                                    50 m
                                 
                              
                                    
                                                —
                                             
                                             
                                                za proizvodnju certificiranog sjemena
                                             
                                          
                                 
                                    20 m
                                 
                              
                                    Zea mays
                                 
                                 
                                    200 m
                                 
                              Moguće je zanemariti najmanje udaljenosti navedene u prethodnoj tablici ako postoji dovoljna zaštita od bilo kakvog nepoželjnog stranog oprašivanja.”
                     
                  
         
            (*1)  Na područjima na kojima prisutnost S. halepense ili S. sudanense predstavlja poseban problem unakrsnog oprašivanja, primjenjuje se sljedeće:
         
                     a)
                  
                  
                     usjevi za proizvodnju osnovnog sjemena Sorghum bicolor ili njegovih hibrida moraju se izolirati na udaljenosti od najmanje 800 m od bilo kojeg izvora te onečišćujuće peludi;
                  
               
                     b)
                  
                  
                     usjevi za proizvodnju certificiranog sjemena Sorghum bicolor ili njegovih hibrida moraju se izolirati na udaljenosti od najmanje 400 m od bilo kojeg izvora te onečišćujuće peludi.